**Pokyny k nástupu na školský rok 2023/24**

**Forma vyučovania:** Prezenčná, prevádzka od **6:30 h. do 17:00 h.**

**Nástup do materskej školy:** 4. septembra 2023, do 8,00 h.

**Podmienky nástupu dieťaťa do školy:**

* Zákonný zástupca privádza dieťa do MŠ do 8:00 h. a  odovzdá ho službukonajúcej učiteľke,
* prvý deň 4. septembra, je potrebné vyplniť a podpísať **„Vyhlásenie o bezinfekčnosti“** (viď príloha alebo edupage).
* Ďalšie tlačivá na vyplnenie odovzdajú zákonným zástupcom pani učiteľky, ktoré si vyplnia doma a prinesú nasledujúci deň,
* zákonný zástupca je povinný bezodkladne oznámiť MŠ neúčasť svojho dieťaťa na výchove a vzdelávaní,
* **rodičia detí s nepovinným predprimárnym vzdelávaním „Potvrdenie od lekára“ nepredkladajú.**

**Čo priniesť deťom do skrinky:**

**Označené náhradné veci menom a priezviskom dieťaťa:** spod. nohavičky, tielko, tričko, pančuchy, tepláky – podpísané v sáčku, 2 jednorázové podložky na postieľku (celý balík).

**Prezúvky:** papuče, sandále – nie šľapky, podpísané priezviskom a menom dieťaťa.

**Adaptačný pobyt**

 **3-ročné deti navštevujú materskú školu len dopoludnia** (adaptácia na nové prostredie).

 **Od 4. 9. a 8. 9. budú deti do 10,00 h. a od 11. 9. do 14. 9. budú deti do 11,00 až 11,30 h.**

* Zákonný zástupca privádza dieťa do MŠ postupne na dve hodiny, tri a najviac štyri hodiny, spolupracuje s pedagogickými  zamestnancami. V prípade, že dieťa zvládne dopoludňajší pobyt bez problémov, nastupuje na celodenný pobyt.
* Riaditeľka MŠ je kompetentná v prípade zníženej adaptačnej schopnosti dieťaťa po prerokovaní so zákonným zástupcom alebo na základe jeho písomnej žiadosti rozhodnúť o prerušení školskej dochádzky.

**Organizácia povinného predprimárneho vzdelávania – predškoláci (PPV)**

* **Zákonný zástupca je povinný** dbať o to, aby dieťa dochádzalo do školy riadne a včas,
* PPV plní dieťa formou pravidelného denného dochádzania v pracovných dňoch v rozsahu najmenej 4 hodiny,
* zákonný zástupca je povinný bezodkladne oznámiť MŠ neúčasť svojho dieťaťa na výchove a vzdelávaní,
* podľa rozhodnutia ministra školstva, **rodič môže svojím rozhodnutím ospravedlniť dieťa s povinným** **predprimárnym vzdelávaním (ďalej len PPV) na 7 po sebe idúcich vyučovacích dní (víkendy a sviatky sa nepočítajú) aj** **z dôvodu ochorenia.** **Pri absencii viac ako 7 dní (dieťa s PPV) po sebe idúcich vyučovacích dní z dôvodu** **ochorenia musí (dieťa s PPV) predložiť „Potvrdenie od lekára“** od všeobecného lekára pre deti a dorast, ktorý má vedomosť o prebiehajúcom ochorení (bez obmedzenia počtu ospravedlnení počas školského roka),
* **potvrdenie od lekára môže byť škole alebo rodičovi zaslané aj e-mailom; pokiaľ lekár nevie potvrdenie zaslať e-mailom, môže lekár o ňom školu informovať telefonicky.**

**Pobyt detí v materskej škole**

* Dieťa sa v MŠ správa tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní. V prípade, že dieťa uvedené nerešpektuje, môže riaditeľka po predchádzajúcom upozornení rodiča ukončiť dochádzku dieťaťa do MŠ,
* dieťa musí mať osvojenú primeranú sebaobsluhu – vedieť piť z pohára, jesť lyžicou, nepomočovať sa ani počas spánku, vedieť sa verbálne vypýtať na WC, nepoužívať cumeľ ani počas oddychu, vedieť použiť vreckovku, vysmrkať sa, čiastočne sa obliecť a obuť, poznať svoje oblečenie,
* zákonný zástupca je povinný písomne informovať MŠ o zmene zdravotnej spôsobilosti svojho dieťaťa, ako aj iných závažných skutočnostiach, ktoré by mohli mať vplyv na priebeh výchovy a vzdelávania,
* učiteľky MŠ nie sú oprávnené podávať deťom lieky, ani iné rozmanité probiotiká.

**Zabezpečenie bezpečného pobytu detí v školskom prostredí,**

**ranný filter**

* Každé ráno pred vstupom do triedy vykoná službukonajúca učiteľka ranný filter.

Preberá len deti, u ktorých nezistí známky ochorenia. Prevzatie dieťaťa môže odmietnuť, ak jeho zdravotný stav nie je vhodný na prijatie do MŠ.

**Poplatky – školné, stravné**

* Príspevok na čiastočnú úhradu výdavkov MŠ (školné) – **60 €** zákonný zástupca uhrádza najneskôr do 10-teho dňa v mesiaci, cez internetbanking – aplikácia edupage,
* príspevok na čiastočnú úhradu výdavkov MŠ (školné) sa neuhrádza za dieťa, ktoré plní povinné predprimárne vzdelávanie,
* školné sa neuhrádza za dieťa, ktoré má prerušenú dochádzku do MŠ na viac ako 30 po sebe nasledujúcich kalendárnych dní – na základe písomnej žiadosti zákonného zástupcu, ktorú doručí triednej učiteľke, podpíše a odovzdá riaditeľke MŠ,
* stravná jednotka je vo výške: **2,30 € na deň:** desiata, obed, olovrant + réžia **15,- € na mesiac,** platbu je potrebné zrealizovať do 10. dňa v mesiaci,
* platby a odhlasovanie zo stravy sa pripravuje cez edupage**,**
* deťom je možné nosiť individuálnu stravu do ŠJ vtedy, ak posúdenie lekára-špecialistu dokladuje, že dieťa si vyžaduje osobitné stravovanie. Tento doklad so žiadosťou rodiča o výnimku odovzdá rodič každoročne vedúcej ŠJ,
* pri platbe je potrebné uviesť meno dieťaťa a triedu.

**Povinnosť zákonného zástupcu**

* zdržiavať sa v budove a  v areáli MŠ len v potrebný čas pri odovzdaní a pri vyzdvihnutí dieťaťa,
* **nenosiť hračky, zlaté retiazky, náramky do MŠ,**

**nezodpovedáme za hračky a cenné predmety z domu.**

 Mgr. Eva Elexová

 riaditeľka MŠ